rejauldu/bengali-wikipedia huggingface dataset:
সেসক্যুইঅক্সাইড হল একধরনের অক্সাইড যৌগ যাতে কোনো মৌল বা মূলক অক্সিজেনের সাথে ২:৩ অনুপাতে অবস্থান করে। যেমন অ্যালুমিনিয়াম অক্সাইড , ফসফরাস(III) অক্সাইড ।  এই অক্সাইড গুলির বেশিরভাগ ক্ষেত্রে অক্সিজেনের সাথে ধাতু যুক্ত হয় যাদের জারণ সংখ্যা +৩ হয় (যেমন Al, Fe ইত্যাদি)। সাধারণত অক্সিজেনের জারণ সংখ্যা হয় -২।  ক্ষার ধাতু কর্তৃক নির্মিত সেসক্যুইঅক্সাইডগুলি ব্যতিক্রমী হয়ে থাকে কারণ এতে অক্সিজেন পারক্সাইড  বা সুপারঅক্সাইড  রূপে বর্তমান থাকে। যেমন রুবিডিয়াম সেসক্যুইঅক্সাইড  বা ।  অধাতু ও ধাতুকল্প কর্তৃক নির্মিত সেসক্যুইঅক্সাইড সাধারণত সমযোজী যৌগ হওয়ার জন্য এখানে জারণ সংখ্যার বিচ্যুতি লক্ষ্যণীয়। যেমন বোরন ট্রাইঅক্সাইড , ডাইনাইট্রোজেন ট্রাইঅক্সাইড ।  বিরল মৃত্তিকা মৌল কর্তৃক নির্মিত সেসক্যুইঅক্সাইডগুলি তিন ধরনের কেলাস সৃষ্টি করে, যথাক্রমে: হেক্সাগোনাল, মনোক্লিনিক ও বডি-সেন্টার্ড কিউবিক।  সেসক্যুইঅক্সাইডের তালিকা  H He Li Be  C  O F Ne Na Mg  Si  S  Ar K Ca          Zn  Ge  Se  Kr  Sr  Zr Nb  Tc Ru  Pd Ag Cd  Sn  Te I Xe  Ba  Hf Ta  Re Os  Pt  Hg    Po At Rn Fr Ra Lr Rf Db Sg Bh Hs Mt Ds Rg Cn Nh Fl Mc Lv Ts Og↓                Th Pa U        Fm Md No  তথ্যসূত্র  বিষয়শ্রেণী:সেসক্যুইঅক্সাইড বিষয়শ্রেণী:অক্সাইড
থাম্ব|200px|কিওয়া-তানোয়ান ভাষাসমূহের ভৌগোলিক বিস্তার থাম্ব|200px|উটো-আজটেকান ভাষাসমূহের ভৌগোলিক বিস্তার আজটেক-তানোয়ান ভাষাসমূহ () হল একটি কাল্পনিক এবং অপ্রদর্শিত ভাষা পরিবার যা তানোয়ান এবং উটো-আজটেকান পরিবারের মধ্যে একটি বংশগত সম্পর্ক রয়েছে। কিছু আকারে, আজটেক-তানোয়ান বিচ্ছিন্ন জুনিকেও অন্তর্ভুক্ত করেছে। এই প্রস্তাবিত শ্রেণিবিভাগটি সুনির্দিষ্টভাবে প্রদর্শিত হয়নি, মূলত দুটি ভাষা পরিবারের মধ্যবর্তী পর্যায়ে পুনর্গঠনের ধীর অগ্রগতির কারণে, Kenneth L. Hale. 1967. Toward a Reconstruction of Kiowa-Tanoan Phonology. International Journal of American Linguistics , Vol. 33, No. 2 (Apr., 1967), pp. 112-120 তবে এখনও অনেক ভাষাবিদদের দ্বারা প্রতিশ্রুতিশীল বলে বিবেচিত হয়। DAVIS, Irvine, author. 1989. "A new look at Aztec-Tanoan." In General and Amerindian ethnolinguistics: In remembrance of Stanley Newman, Mary Ritchie Key and Henry M. Hoenigswald (eds.). pages 365-79. Berlin: Mouton de Gruyter.NEWMAN, S. (1954), American Indian Linguistics in the Southwest. American Anthropologist, 56: 626–634. doi: 10.1525/aa.1954.56.4.02a00180  আদিবাসী আমেরিকান ভাষাসমূহের একটি কল্পিত প্রধান ভাষা পরিবার। এই পরিবারে বৃহত্তর উটো-আজটেকান ভাষাসমূহ এবং ক্ষুদ্রতর কিওয়া-তানোয়ান ভাষাসমূহ অন্তর্ভুক্ত বলে কল্পনা করা হয়েছে। উটো-আজটেকান ভাষাগুলি মেক্সিকো ও উত্তর গুয়াতেমালাতে বহুল প্রচলিত এবং ক্যালিফোর্নিয়া, দ্য গ্রেট বেসিন এবং অ্যারিজোনাতে স্বল্প প্রচলিত। অন্যদিকে কিওয়া-তানোয়ান ভাষাগুলি নিউ মেক্সিকো ও ওকলাহোমা অঙ্গরাজ্যে প্রচলিত; কিওয়া, তিওয়া, তেওয়া ও তোওয়া ভাষা চারটি নিয়ে এই উপ-পরিবারটি গঠিত।   তথ্যসূত্র    রচনা ও গ্রন্থপঞ্জি   Campbell, Lyle. (1997). American Indian languages: The historical linguistics of Native America. New York: Oxford University Press. .  Campbell, Lyle; & Mithun, Marianne (Eds.). (1979). The languages of native America: Historical and comparative assessment. Austin: University of Texas Press.  Goddard, Ives (Ed.). (1996). Handbook of North American Indians: Languages (Vol. 17). Washington, D. C.: Smithsonian Institution. .  Mithun, Marianne. (1999). The languages of Native North America. Cambridge: Cambridge University Press.  (hbk); .  Whorf, Benjamin L.; & Trager, George L. (1937). The relationship of Uto-Aztecan and Tanoan. American Anthropologist, 39, 609-624.  বিষয়শ্রেণী:প্রস্তাবিত ভাষা পরিবার
বিশ্ব ক্রেতা অধিকার দিবস হলো ক্রেতাদের অধিকার ও সুরক্ষার স্বার্থে পালিত একটি আন্তর্জাতিক দিবস। প্রতি বছর ১৫ মার্চ দিনটি পালিত হয়। এই দিনটি প্রথম উদযাপিত হয় ১৯৮৩ সালে। ১৯৬২ সালের এই দিনটিতেই মার্কিন প্রেসিডেন্ট জন এফ কেনেডি ক্রেতাদের অধিকারকে স্বীকৃতি জানিয়ে মার্কিন কংগ্রেসে এই বিষয়ে ভাষণ দিয়েছিলেন।  উদ্দেশ্য এবং ভাবনা বিশ্ব ক্রেতা অধিকার দিবসের মূল উদ্দেশ্য পৃথিবী জুড়ে ক্রেতাদের বিভিন্ন বিষয়ে সতর্ক করা। তাদের সঠিক অধিকার সম্পর্কে  সচেতন করা। ২০২৪ সালে এই দিনটির ভাবনা ছিল অনলাইন পেমেন্টের নানা দিক নিয়ে সচেতনতা।https://bangla.hindustantimes.com/lifestyle/world-consumer-rights-day-2023-why-the-day-is-celebrated-2023-theme-31678797834084.html  ২০২৫ সালে বিশ্ব ক্রেতা অধিকার দিবসের মূল ভাবনা ছিল ল, ‘সুস্থিত জীবনশৈলীর দিকে মসৃণ রূপান্তর’। ক্রেতাদের কাছে সুস্থিত ও সুস্বাস্থ্যকর জীবনশৈলীর নানা দ্রব্য সঠিক মূল্যে পৌঁছে দেওয়ার প্রয়োজনীয়তাকে তুলে ধরা হয়েছে এই ভাবনায়। মৌলিক চাহিদা ও অধিকারের কথা এতে আছে। জীবনযাপনের জন্য প্রয়োজনীয় পথের ওপর গুরুত্ব দিয়ে বিশ্বজুড়ে ক্রেতা সুরক্ষা ও ক্রেতা অধিকারের ওপর জোর দেওয়া হয়েছে।https://eisamay.com/government-schemes/central/world-consumer-rights-day-here-are-all-detail-you-need-to-know/articleshow/91159471.cms   তথ্যসূত্র   বিষয়শ্রেণী:মার্চ উদ্‌যাপন বিষয়শ্রেণী:সামাজিক ন্যায়বিচার বিষয়শ্রেণী:আন্তর্জাতিক উদ্‌যাপন
আতাতুর্ক হলো আধুনিক তুরস্কের প্রতিষ্ঠাতা মোস্তফা কামাল আতাতুর্কের সম্মানসূচক নাম।  আতাতুর্ক বলতে আরো বোঝানো হতে পারে:   আতাতুর্ক বিমানবন্দর, ইস্তাম্বুলের বিমানবন্দর, তার নামে নামকরণ করা  আতাতুর্ক শতবর্ষ  আতাতুর্ক সাংস্কৃতিক কেন্দ্র, ইস্তাম্বুল  আতাতুর্ক কাপ, সাবেক ফুটবল প্রতিযোগিতা  আতাতুর্ক বাঁধ, দক্ষিণ-পূর্ব তুরস্ক  আতাতুর্ক বন, ইসরায়েল  আতাতুর্ক বিজ্ঞান উচ্চ বিদ্যালয়, ইস্তাম্বুল  আতাতুর্ক জাদুঘর (দ্ব্যর্থতা নিরসন)  আতাতুর্ক অলিম্পিক স্টেডিয়াম, ইস্তাম্বুল   আতাতুর্ক চত্বর, আশখাবাদ  আতাতুর্ক চত্বর, নিকোসিয়া  আতাতুর্ক বিশ্ববিদ্যালয়, এরজুরুম  আতাতুর্ক মডেল উচ্চ বিদ্যালয়, বাংলাদেশ
লাল পাহাড়ের কথা () ২০০৭ সালের ভারতীয় বাংলা চলচ্চিত্র। এই চলচ্চিত্রের মাধ্যমে ভারতীয় নৃত্য নির্দেশক রেমো ডি'সুজার ছায়াছবি পরিচালনার অভিষেক ঘটে। চলচ্চিত্রটি জেএমজে এন্টারটেইনমেন্ট ও ডিএনজি মুভিজের ব্যানারে বিমল অবেরয় এবং লিজেল ডি'সুজা'র প্রযোজনায় নির্মিত হয়েছিল। রেমো ডি'সুজার গল্প অবলম্বনে ধ্রুব ব্যানার্জি ও শুভেন্দু দাসমুন্সি এটির চিত্রনাট্য লিখেছিলেন। চলচ্চিত্রটি ভারতের পশ্চিমবঙ্গ ও ওড়িশা রাজ্যের ঐতিহ্যবাহী 'ছাও' নামক উপজাতীয় নৃত্য নিয়ে নির্মিত। মিঠুন চক্রবর্তী, শংকর চক্রবর্তী, মৌমিতা গুপ্ত, আলি কাইয়ুম, শংকর দেবনাথ ও বিদিপ্তা চক্রবর্তী চলচ্চিত্রের মূল ভূমিকায় অভিনয় করেছেন। ২০০৭ সালের ১০ ডিসেম্বর দুবাই আন্তর্জাতিক চলচ্চিত্র উৎসবে চলচ্চিত্রটি প্রথম প্রদর্শিত হয়।   কাহিনিসংক্ষেপ  মনোহর (মিঠুন চক্রবর্তী) একজন গুণী এবং সমাদৃত ছাও নৃত্যশিল্পী। মনোহরের নাচ অভিনয়গুণে মুগ্ধ হয় মালতি (মৌমিতা গুপ্ত)। মনোহরের প্রেমে পড়ে মালতি। মনোহর নাচ করতে সফরে চলে যায়। এসময় শিবের (শংকর চক্রবর্তী) সাথে জোর করে মালতিকে বিয়ে দেয়া হয়। শিব আর মলতির ঘর আলো করে জন্ম নেয় তাদের ছেলে ফেলাই (আলি কাইয়ুম)। ফেলাই জন্ম হতে শারীরিক প্রতিবন্ধী। ফেলাইয়ের প্রতিবন্ধকতা শিব সহ্য করে না। একজন প্রতিবন্ধীর বাবা হওয়ায় হীনমন্যতায় ভোগে শিব। নিজের ,মানুষিক দৈন্য ঘোচাতে ফেলাইকে খুন করতে চায় শিব। মনোহর ফেলাইকে শিবের হাত থেকে বাঁচায়। ফেলাই বড় হতে থাকে মনোহরের সাথে। ফেলাইকে সাথে নিয়ে মনোহর তার জীবনের নতুনত্ব খুঁজেন।   শ্রেষ্ঠাংশে  লাল পাহাড়ের কথা চলচ্চিত্রের অভিনয়শিল্পীদের তালিকা (ব্রিটিশ ফিল্ম ইনস্টিটিউট হতে অভিযোজিত)-   মিঠুন চক্রবর্তী - মনোহর, একজন ছাও নৃত্যশিল্পী, যিনি বিভিন্ন স্থানে ছাও নৃত্য পরিবেশন করেন।  মৌমিতা গুপ্ত - মালতি, মনোহরের প্রাক্তন প্রেমিকা, শিবের স্ত্রী এবং ফেলাইয়ের মা।  শংকর চক্রবর্তী - শিব, মালতির স্বামী। ফেলাইয়ের বাবা। ফেলাইয়ের কারণে হীনমণ্যতায় ভোগেন।  আলি কাইয়ুম - ফেলাই, মালতি ও শিবের ছেলে। শারিরীক প্রতিবন্ধী, পরবর্তীতে মনোহরের সহযোগী।  এছাড়াও, শংকর দেবনাথ, বিদিপ্তা চক্রবর্তী, দিয়া, পায়েলি, শঙ্খনীল, রিমঝিম ও কমল চক্রবর্তী উল্লেখযোগ্য চরিত্রে অভিনয় করেছিলেন।   নির্মাণ  রেমো ডি'সুজা নিজের বাস্তব জীবনের অভিজ্ঞতা হতে লাল পাহাড়ের কথা চলচ্চিত্র নির্মাণে উদ্বুদ্ধ হয়েছিলেন। একজন শারিরীক প্রতিবন্ধী শিশুকে নাচ শেখানোর সময় রেমো এই চলচ্চিত্র নির্মাণের ধারণা পান। তিনি বাঙালি নন, পশ্চিমবঙ্গের পটভূমিতে চলচ্চিত্রনির্মাণের জন্য তিনি ধ্রুব ব্যানার্জি ও শুভেন্দু দাসমুন্সি'র সাথে যৌথভাবে চিত্রনাট্য তৈরী করেছিলেন। চলচ্চিত্রটি নির্মাণে ২০০৭ সালে ১.৫ কোটি ভারতীয় রূপি ব্যয় হয়েছিল।   প্রদর্শন  লাল পাহাড়ের কথা ২০০৭ সালের ১০ ডিসেম্বর দুবাই আন্তর্জাতিক চলচ্চিত্র উৎসবে প্রথম প্রদর্শিত হয়েছিল। ভারতীয় চলচ্চিত্র হলেও পরিবেশকের অনিহায় চলচ্চিত্রটি ভারতে বাণিজ্যিকভাবে মুক্তি দেওয়া যায়নি। পরিচালক রেমো ডি'সুজর ভাষ্য অনুযায়ী, "আমি ছাউ নৃত্যের উপর ভিত্তি করে আমার প্রথম বাংলা চলচ্চিত্র তৈরি করেছি - একটি প্রচলিত ভারতীয় উপজাতীয় শিল্পরূপ, এবং মার্কিন যুক্তরাষ্ট্র, জার্মানি ইত্যাদির মতো দেশে এটির জন্য অনেক প্রশংসা অর্জন করেছি, তবে ভারতে, কেউই এই ছবিটি মুক্তি দেয়নি কারণ কেউই ভারতীয় ধ্রুপদী সংস্কৃতি দেখতে চায় না"।   তথ্যসূত্র    বহিঃসংযোগ       বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
শাহপুরা () ভারতের মধ্য প্রদেশ রাজ্যের দিন্দোরি জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৮১ মিটার (১২৪৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে শাহপুরা শহরের জনসংখ্যা হল ৯৪৪৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে শাহপুরা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:জব্বলপুর জেলার শহর ও নগর  en:Shahpura
থাম্ব|222x222পিক্সেল| গ্রানভিলের অস্ত্র: গুলেস, তিন ক্লারিয়ন বা বার্নার্ড গ্রানভিল (৪ মার্চ ১৬৩১ - ১৪ জুন ১৭০১) বার্ডকেজ ওয়াক, ওয়েস্টমিনস্টার এবং অ্যাপস কোর্ট, ওয়ালটন-অন-থেমস, সারে-এর বাসিন্দা, একটি প্রাচীন এবং বিশিষ্ট ওয়েস্টকান্ট্রি পরিবারের সদস্য, রাজা দ্বিতীয় চার্লসের একজন সভাসদ ছিলেন যিনি বেশ কয়েকটি কর্নিশ নির্বাচনী এলাকার সংসদ সদস্য হিসেবে দায়িত্ব পালন করেছিলেন।   রাজনৈতিক জীবন  ১৬৬১ সালে তিনি লিসকার্ডের এমপি নির্বাচিত হন। এরপর তিনি প্রায় ধারাবাহিকভাবে কর্নিশ নির্বাচনী এলাকার (লন্সেস্টন, ১৬৭৯, সল্টাশ, ১৬৮১, প্লাইমাউথ, ১৬৮৫, সল্টাশ, ১৬৮৯, লন্সেস্টন, ১৬৯০ এবং লস্টউইথিয়েল, ১৬৯৫) জন্য এমপি হিসেবে নির্বাচিত হন। ১৬৭৫ সালে তিনি ফ্লোরেন্স, জেনোয়া এবং স্যাভয়ের জন্য অসাধারণ দূত নিযুক্ত হন। ওয়েস্টমিনস্টারের বার্ডকেজ ওয়াকে (সেন্ট জেমস পার্কের দিকে তাকিয়ে) তার একটি লন্ডন বাড়ি ছিল এবং সারে অ্যাপস কোর্টে একটি সম্পত্তি কিনেছিলেন।  তথ্যসূত্র   বিষয়শ্রেণী:প্লাইমাউথের ইংল্যান্ডের সংসদ সদস্য বিষয়শ্রেণী:ইংল্যান্ডের সংসদ সদস্য ১৬৯৫-১৬৯৮ বিষয়শ্রেণী:ইংল্যান্ডের সংসদ সদস্য ১৬৯০-১৬৯৫ বিষয়শ্রেণী:ইংল্যান্ডের সংসদ সদস্য ১৬৮৯-১৬৯০ বিষয়শ্রেণী:ইংল্যান্ডের সংসদ সদস্য ১৬৮৫-১৬৮৭ বিষয়শ্রেণী:ইংল্যান্ডের সংসদ সদস্য ১৬৮০-১৬৮১ বিষয়শ্রেণী:ইংল্যান্ডের সংসদ সদস্য ১৬৭৯ বিষয়শ্রেণী:ইংল্যান্ডের সংসদ সদস্য ১৬৬১-১৬৭৯ বিষয়শ্রেণী:কর্নওয়ালের নির্বাচনী এলাকা থেকে ইংল্যান্ডের সংসদ সদস্য (প্রাক-১৭০৭) বিষয়শ্রেণী:১৭০১-এ মৃত্যু বিষয়শ্রেণী:১৬৩১-এ জন্ম বিষয়শ্রেণী:গ্র্যানভিল পরিবার
রেনান আউগুস্তো লোদি দোস সান্তোস (; জন্ম: ৮ এপ্রিল ১৯৯৮; রেনান লোদি নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।  ২০১২ মৌসুমে, ব্রাজিলীয় ফুটবল ক্লাব আতলেতিকো পারানায়েন্সের যুব পর্যায়ের হয়ে খেলার মাধ্যমে লোদি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬ মৌসুমে, আতলেতিকো পারানায়েন্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; আতলেতিকো পারানায়েন্সের হয়ে তিনি ৪৮ ম্যাচে ১টি গোল করেছেন। ২০১৯–২০ মৌসুমে, তিনি প্রায় ২৫ মিলিয়ন ইউরোর বিনিময়ে আতলেতিকো পারানায়েন্সে হতে স্পেনীয় ক্লাব আতলেতিকো মাদ্রিদে যোগদান করেছেন।  তিনি ২০১৯ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১৫ ম্যাচে অংশগ্রহণ গোল করেছেন। তিনি ব্রাজিলের হয়ে এপর্যন্ত ১টি কোপা আমেরিকায় (২০২১) অংশগ্রহণ করেছেন, যেখানে তিতের অধীনে রানার-আপ হয়েছেন।  প্রারম্ভিক জীবন রেনান আউগুস্তো লোদি দোস সান্তোস ১৯৯৮ সালের ৮ই এপ্রিল তারিখে ব্রাজিলের সেরানায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৯ সালের ১০ই অক্টোবর তারিখে, মাত্র ২১ বছর ৬ মাস ২ দিন বয়সে, বাম পায়ে ফুটবল খেলায় পারদর্শী লোদি সেনেগালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৯তম মিনিটে রক্ষণভাগের খেলোয়াড় আলেক্স সান্দ্রোর বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১৬ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটি ১–১ গোলে ড্র হয়েছিল। ব্রাজিলের হয়ে অভিষেকের বছরে লোদি সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০১৯  ৪  ০ ২০২০  ৪  ০ ২০২১  ৭  ০ সর্বমোট  ১৫  ০  তথ্যসূত্র  বহিঃসংযোগ                   বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:সাও পাওলোর ক্রীড়াব্যক্তি বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ক্লাব আতলেতিকো পারানায়েন্সের খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:আল হিলাল সৌদি ফুটবল ক্লাবের খেলোয়াড় বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ
হিচমা পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৩৯৬৪ জন এবং খানার সংখ্যা ছিল ৭২৭ টি। ২০০১ সালের শুমারি অনুসারে জনসংখ্যা ছিল ৪৪৬৪ জন এবং সাক্ষরতার হার ছিল ২৮%।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
মনোকামনা মন্দির (নেপালি: मनकामना मन्दिर) নেপালের গোর্খা জেলার মনকামানা গ্রামে অবস্থিত একটি হিন্দু মন্দির। যা দেবী পার্বতীর অবতার ভগবতীকে উৎসর্গ করা হয়েছে।   অবস্থান এই মন্দির নেপালের গোর্খা জেলা মুখ্যালয় থেকে ১২ কি.মি. দক্ষিণ-পূর্বে অবস্থিত। সমুদ্রতল থেকে ১,৩০২ মিটার উচ্চতায় অবস্থিত এই মন্দিরটির দক্ষিণের দিকে মহাভারত ঝিল ও ছিম্কেশ্বরী ডাঁডার সাথে উত্তর দিকে অন্নপূর্ণা হিমালয় আর মনাস্লু হিমালয়ের শৃঙ্গ দেখা যায়। মন্দির প্রাঙ্গণ থেকে সূর্যোদয় ও সূর্যাস্তের মনোরম দৃশ্য উপভোগ করা যায়।    জনপ্রিয় সংস্কৃতিতে    ২০১৩ সালের ডকুমেন্টারি ফিল্ম " মনকামনা " ক্যাবল কারে চড়ে থাকা ব্যক্তিদের বিভিন্ন দলকে নথিভুক্ত করে।  তথ্যসূত্র    বহিঃসংযোগ  বিষয়শ্রেণী:পার্বতী মন্দির বিষয়শ্রেণী:নেপালের হিন্দু মন্দির বিষয়শ্রেণী:গণ্ডকী প্রদেশের হিন্দু মন্দির বিষয়শ্রেণী:নেপালের দর্শনীয় স্থান বিষয়শ্রেণী:১৭শ শতাব্দীতে নেপালে প্রতিষ্ঠিত বিষয়শ্রেণী:১৭শ শতাব্দীর হিন্দু মন্দির বিষয়শ্রেণী:গোর্খা জেলার ভবন ও কাঠামো বিষয়শ্রেণী:হিন্দু দেবী
আহা হল একটি ভারতীয় সাবস্ক্রিপশন ভিডিও অন-ডিমান্ড এবং ওভার-দ্য-টপ স্ট্রিমিং পরিষেবা, যা তেলুগু এবং তামিল ভাষায় বিনোদনমূলক সেবা প্রদান করে থাকে। এটি আরহা মিডিয়া অ্যান্ড ব্রডকাস্টিং প্রাইভেট লিমিটেডের মালিকানাধীন, গীতা আর্টস এবং মাই হোম গ্রুপের যৌথ একটি উদ্যোগ। ২০২০ সালের ২৫ মার্চ, তেলুগু নববর্ষ (উগাদি)-এর দিন আনুষ্ঠানিকভাবে পরিষেবাটির কার্যক্রম চালু হয়েছিল।   ইতিহাস  অল্লু অরবিন্দ প্রকাশ করেছিলেন যে, তিনি ডিজিটাল পরিবেশের প্রতি আকৃষ্ট হয়ে গিয়েছিলেন। শীঘ্রই তিনি শুধু তেলুগু বিনোদনমূলক সেবা প্রদান করার জন্য একটি স্ট্রিমিং প্ল্যাটফর্ম শুরু করার ধারণা নিয়ে আসেন। তিনি তার পরিবারের সাথে ধারণাটি নিয়ে আলোচনা করলে তারা তাকে উৎসাহিত করে। রামেশ্বর রাও জুপালির সাথে আলোচনা করা হলে তিনিও এই উদ্যোগে অংশীদার হিসাবে যোগ দেন। বর্তমানে প্ল্যাটফর্মটির প্রধান হিসেবে রয়েছেন প্রধান অজিত ঠাকুর।   তথ্যসূত্র    বহিঃসংযোগ     বিষয়শ্রেণী:২০২০-এ প্রতিষ্ঠিত ইন্টারনেট সম্পত্তি বিষয়শ্রেণী:সাবস্ক্রিপশন চাহিদা ভিডিও সেবা বিষয়শ্রেণী:ভারতীয় বিনোদনমূলক ওয়েবসাইট বিষয়শ্রেণী:চাহিদা ভিডিও সেবা বিষয়শ্রেণী:আত্ম-বিবাচন
ফাদিল ভোকরি স্টেডিয়াম (), পূর্বে প্রিস্টিনা সিটি স্টেডিয়াম () নামে পরিচিত, হচ্ছে কসোভোর প্রিস্টিনার বহু-উদ্দেশ্যে ব্যবহৃত স্টেডিয়াম, যা বেশিরভাগ ফুটবল ম্যাচের জন্য ব্যবহৃত হয় এবং এটি এফসি প্রিস্টিনা এবং কসোভো জাতীয় ফুটবল দলের হোম স্টেডিয়াম হিসেবে ব্যবহৃত। এই স্টেডিয়ামটির ধারণক্ষমতা হচ্ছে ১৩,৫০০।  ইতিহাস thumb|250px|সংস্কারের আগে এই স্টেডিয়ামটি এই স্টেডিয়ামটির নির্মাণ কাজ ১৯৫১ সালে শুরু হয়েছিল এবং ১৯৫৩ সাল থেকে এটি এফসি প্রিস্টিনা ব্যবহার করে আসছে। ২০১৮ সালের ৯ই জুন তারিখে, ফাদিল ভোকরির মৃত্যুর পরে, এই স্টেডিয়ামটির নাম প্রিস্টিনা সিটি স্টেডিয়াম থেকে ফাদিল ভোকরি স্টেডিয়ামে নামকরণ করা হয়েছিল। ফাদিল ভোকরি একজন ফুটবল প্রশাসক, খেলোয়াড় এবং শেষ পর্যন্ত কসোভীয় ফুটবল ফেডারেশনের সভাপতি ছিলেন। এই নাম পরিবর্তনটি প্রিস্টিনার মেয়র শপেন্ড আহমেতি ঘোষণা করেছিলেন।  আন্তর্জাতিক ম্যাচ ২০০২ সালের ৭ই সেপ্টেম্বর, এটি কসোভো যুদ্ধের পরে প্রথমবারের মতো আলবেনিয়া জাতীয় ফুটবল দলের বিপক্ষে কসোভো জাতীয় ফুটবল দলের একটি প্রীতি ম্যাচ আয়োজিত হয়; এবং উক্ত ম্যাচে আলবেনিয়ার ০–১ ব্যবধানে জয় লাভ করে। #তারিখপ্রতিযোগিতাপ্রতিপক্ষফলাফলটীকাবন্ধুত্বপূর্ণ০–১২৫,০০০২–৩১০,০০০১–০১০,৭০০০২–০৬,৭০০২–২৩৮,০০০২০১৮–১৯ উয়েফা নেশনস লীগ ডি৩২–০১২,৬৬৭৩–১১২,৩৬৫৪–০১৩,০০০বন্ধুত্বপূর্ণ২–২১৩,০০০উয়েফা ইউরো ২০২০ বাছাইপর্ব১–১১২,৫৮০২–১১২,৬৭৮বন্ধুত্বপূর্ণ১–০১২,০০০উয়েফা ইউরো ২০২০ বাছাইপর্ব২–০১২,৪৯৪  ইউরোপীয় ম্যাচ এই স্টেডিয়ামটি ২০১৯–২০ উয়েফা চ্যাম্পিয়নস লীগের প্রাথমিক পর্বের সকল খেলা আয়োজন করে। এই পর্বে জড়িত ক্লাবগুলো হলো:   লিঙ্কন রেড ইম্পস   স্যান্টা কুলোমা   ত্রে পেন্নে   ফেরোনিকেয়ি  তথ্যসূত্র  বহিঃসংযোগ  ইইউ-ফুটবল.ইনফো-এ ফাদিল ভোকরি স্টেডিয়াম  বিষয়শ্রেণী:বহুমুখী স্টেডিয়াম বিষয়শ্রেণী:কসোভোয় ফুটবল ভেন্যু বিষয়শ্রেণী:যুগোস্লাভিয়ায় ফুটবল ভেন্যু বিষয়শ্রেণী:ফুটবল ক্লাব প্রিস্টিনা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল --আফতাব (আলাপ) ১৫:১০, ৩১ মে ২০১৬ (ইউটিসি) ক্যান্ডি বার   – (অপসারণের প্রস্তাবনা দেখুনলগ দেখুন) () বাংলা উইকিপিডিয়ায় এমন পর্ন অভিনেত্রীর নামে নিবন্ধের কোন প্রয়োজন বা উল্লেখযোগ্যতা আছে বলে আমার মনে হয় না। মাসুম-আল-হাসান রকি (আলাপ) ০৫:৫১, ২৬ মে ২০১৬ (ইউটিসি)  বাংলা উইকিপিডিয়ায় পর্ণোগ্রাফি অভিনেতা বা অভিনেত্রীর জীবনী রাখা যাবে না, এরকম কোন নীতিমালা নেই। তবে অবশ্যই সেই ব্যক্তির উল্লেখযোগ্যতা থাকতে হবে। পর্ণোগ্রাফি অভিনেতা বা অভিনেত্রীদের উল্লেখযোগ্যতা সংক্রান্ত নীতিমালা অনুসরণ করে নিবন্ধ তৈরি হলে তাতে কোন অসুবিধা নেই। -- বোধিসত্ত্ব (আলাপ) ০৬:৪৩, ২৬ মে ২০১৬ (ইউটিসি)   আমি আমার যোগ্যতা অনুযায়ী পাতাটি সম্প্রসারণ করলাম। যদিও অপসরণের কারণ সেটা ছিল না। আমি পাতাটি তৈরি করেছিলা কারণ ক্যান্ডি বারকে প্রথম যৌন শিল্পী মনে করা হয় তাই। এরপরও পাতাটি যদি অপসরণের যোগ্যই হই  তাহলেও উইকিপিডিয়ার নীতিমালায় আমার বিশ্বাস অটুট থাকবে। ধন্যবাদ সবাইকে পরমাণু   আলাপ ০৮:০৪, ২৬ মে ২০১৬ (ইউটিসি)   বিদ্যমান নীতিমালার আলোকে নিবন্ধটি রাখা যাবে, “ক্যান্ডি বার” বেশ কয়েকটি চলচ্চিত্রে যেমন কাজ করেছেন, আবার দ্য নিউ ইয়র্ক টাইমস মতো সংবাদমাধ্যমে নিবন্ধিতও হয়েছেন।--রাফায়েল রাসেল (আলাপ) ০৯:৫৬, ২৬ মে ২০১৬ (ইউটিসি)   করছি। পর্ণোগ্রাফি অভিনেতা বা অভিনেত্রীদের উল্লেখযোগ্যতা সংক্রান্ত নীতিমালা অনুসারে নিবন্ধটি উইকিপিডিয়ায় থাকার যোগ্য।  আপনার মতো অভিজ্ঞ উইকিপিডিয়ানের কাছ থেকে বাংলা উইকিপিডিয়ায় এমন পর্ন অভিনেত্রীর নামে নিবন্ধের কোন প্রয়োজন বা উল্লেখযোগ্যতা আছে বলে আমার মনে হয় না এই ধরণের ব্যক্তিগত মতামত কাম্য নয়! উইকিপিডিয়া বাঙলাকোষ নয় বরঙ এটি একটি বিশ্বকোষ। এখানে নীতিমালা অনুযায়ী বিশ্বের মানুষের জানা সকল বিষয়ের ভুক্তি থাকাটা স্বাভাবিক। আশা করবো, আমরা উইকিপিডিয়াকে বরাবরই বাংলাপিডিয়া বানানোর চেষ্টা না করে একে বিশ্বকোষীয় দৃষ্টিকোণ থেকে ব্যাখ্যা করার।    ~ মহীন   (আলাপ) ১৭:৫৪, ২৬ মে ২০১৬ (ইউটিসি)  করছি কারণ পর্ণোগ্রাফিক অভিনেত্রী বলে নিবন্ধ রাখা যাবে না এরকম কোন নীতিমালা নেই। --কায়সার আহমাদ (আলাপ) ০২:১১, ২৯ মে ২০১৬ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ওয়াডি আব্দুন সেতু জর্ডানের আম্মান শহরে অবস্থিত একটি সেতু। দেশের একমাত্র কেবল সেতুবন্ধন সেতুটি ওয়াদি আব্দুনকে অতিক্রম করে। সেতু নির্মাণের শুরু হয় ১৪ ডিসেম্বর ২০০২ এবং এটি ১৪ ডিসেম্বর ২০০৬ খোলা হয়ে ছিল। সেতুটি , একটি ভারতীয় বহুজাতিক কোম্পানি লারসেন অ্যান্ড টুব্রো লিমিটেড দ্বারা নির্মিত হয়েছিল। এটি আম্মানের বেল্টওয়ে প্রকল্পের অংশ এবং দক্ষিণ আম্মানকে ৪ র্থ সার্কেল এবং জহরান রাস্তার সঙ্গে সংযোগ করে।    নকশা  এই সেতুটিতে তিনটি ওয়াই (Y)- আকৃতির স্তম্ভ রয়েছে, যা সেতুতে ১৩৪ মিটার দৈর্ঘ্যের দুটি সমান প্রধান স্প্যান তৈরি করতে পারে। এটি একটি এস-বক্ররেখার আকৃতির, যা সড়কপথের সংযোগস্থলগুলির সাথে সংযোগ স্থাপনে সহায়তা করে। এটি একটি ভারতীয় কোম্পানী দ্বারা নির্মিত হয়েছিল এবং তার প্রযুক্তিগত জটিলতার কারণে এবং নির্মাণের সময় কয়েকটি ঘটনা কারণে প্রকল্পটি বিলম্বিত হয়েছিল।  কাঠামোগত ডিজাইনার, দার আল-হ্যান্ডসাহ, এই সেতুর জন্য ২০০৭ সালে স্ট্রাকচারাল ইঞ্জিনিয়ারদের ইনস্টিটিউশন থেকে প্রশংসাপত্র জিতেছিলেন।    তথ্যসূত্র    আরো দেখুন    চতুর্থ সার্কেল  আম্মান এর লম্বা ভবন তালিকা  বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা বিষয়শ্রেণী:আম্মানের ভবন ও স্থাপনা বিষয়শ্রেণী:তার আলম্বিত সেতু
বটতলী বাংলাদেশের চট্টগ্রাম জেলার  আনোয়ারা উপজেলার অন্তর্গত একটি ইউনিয়ন।   আয়তন  বটতলী ইউনিয়নের আয়তন ২,৯৩৫ একর (১১.৮৮ বর্গ কিলোমিটার)।   জনসংখ্যার উপাত্ত  ২০১১ সালের পরিসংখ্যান অনুযায়ী বটতলী ইউনিয়নের মোট জনসংখ্যা ২৩,৬৩০ জন। এর মধ্যে পুরুষ ১১,৫৭৬ জন এবং মহিলা ১২,০৫৪ জন। মোট পরিবার ৪,৬৫৯টি।   অবস্থান ও সীমানা  আনোয়ারা উপজেলার পশ্চিম-মধ্যাংশে বটতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৪ কিলোমিটার। এ ইউনিয়নের উত্তরে বৈরাগ ইউনিয়ন, পশ্চিমে বারশত ইউনিয়ন, দক্ষিণে রায়পুর ইউনিয়ন ও জুঁইদণ্ডী ইউনিয়ন এবং পূর্বে বরুমছড়া ইউনিয়ন ও বারখাইন ইউনিয়ন অবস্থিত।   প্রশাসনিক কাঠামো  বটতলী ইউনিয়ন আনোয়ারা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:  আইরমঙ্গল  বটতলী  চাঁপাতলী  পশ্চিম বরৈয়া  পূর্ব বরৈয়া  পূর্ব তুলাতলী   শিক্ষা ব্যবস্থা  ২০১১ সালের আদমশুমারি অনুযায়ী বটতলী ইউনিয়নের সাক্ষরতার হার ৪৪.৮%। এ ইউনিয়নে ১টি ডিগ্রী কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  শাহ মোহছেন আউলিয়া ডিগ্রী কলেজ  মাধ্যমিক বিদ্যালয়  পূর্ব বরৈয়া টি এম সি উচ্চ বিদ্যালয়  বটতলী শাহ মোহছেন আউলিয়া উচ্চ বিদ্যালয়  মাদ্রাসা  বটতলী শাহ মোহছেন আউলিয়া (রহ.) ইয়াকুবিয়া দাখিল মাদ্রাসা  প্রাথমিক বিদ্যালয়  আইরমঙ্গল সরকারি প্রাথমিক বিদ্যালয়  চাঁপাতলী সরকারি প্রাথমিক বিদ্যালয়  ছিরাবটতলী সরকারি প্রাথমিক বিদ্যালয়  তুলাতলী আইরমঙ্গল সরকারি প্রাথমিক বিদ্যালয়  পশ্চিম বরৈয়া সরকারি প্রাথমিক বিদ্যালয়  পূর্ব বটতলী সরকারি প্রাথমিক বিদ্যালয়  পূর্ব বরৈয়া সরকারি প্রাথমিক বিদ্যালয়  বটতলী শাহ মোহছেন আউলিয়া সরকারি প্রাথমিক বিদ্যালয়   ধর্মীয় উপাসনালয়  বটতলী ইউনিয়নে ২৯টি মসজিদ, ৮টি ঈদগাহ ও ১১টি মন্দির রয়েছে।   যোগাযোগ ব্যবস্থা  বটতলী ইউনিয়নে যোগাযোগের প্রধান সড়ক আনোয়ারা-বটতলী সড়ক। প্রধান যোগাযোগ মাধ্যম সিএনজি চালিত অটোরিক্সা।   খাল ও নদী  বটতলী ইউনিয়নের উপর দিয়ে বয়ে যাওয়া উল্লেখযোগ্য কোন খাল নেই। তবে বটতলী ইউনিয়নের সীমানায় বরুমচড়া খাল,আইর মঙ্গল খাল পূর্ব বৈরিয়া খাল রয়েছে, বটতলী ইউনিয়ন সীমানা ঘিরে যা শঙ্খ নদীতে গিয়ে মিশেছে।   হাট-বাজার  বটতলী ইউনিয়নের প্রধান ২টি হাট/বাজার হল বটতলী রুস্তম হাট এবং পূর্ব বরৈয়া আন্নর আলী সিকদার হাট। তার পাশাপাশি আইরমঙ্গল গ্রামে ভেন্ডি বাজার নামক একটি কৃষকের হাট রয়েছে।   দর্শনীয় স্থান   হযরত শাহ মোহছেন আউলিয়া (রহ) মাজার  মেন্না গার্ডেন  আলহাজ্ব ইয়াকুব আলী জমিদার বাড়ি  স্বপ্নকুটির (আইরমঙ্গল)   আরও দেখুন   আনোয়ারা উপজেলা  আনোয়ারা থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:আনোয়ারা উপজেলার ইউনিয়ন